turjo4nis/wikipedia-bn-dump-20250701 huggingface dataset:
রেখা দীক্ষিত

রেখা দীক্ষিত (জন্ম: ১০  আগস্ট, ১৯৫৯) হলেন ভারতের উত্তর প্রদেশের এলাহাবাদ উচ্চ আদালতের একজন বিচারক।  তিনি ভারতে মুসলিম মহিলাদের খোরপোশ প্রদান সংক্রান্ত মো. আহমেদ খান বনাম শাহ বানু বেগম বিতর্কিত মামলা সহ বেশ কয়েকটি উল্লেখযোগ্য মামলায় বিচারক হিসেবে ছিলেন। এর পাশাপাশি তিনি তাজ করিডোর মামলা এবং উত্তরপ্রদেশ এনআরএইচএম কেলেঙ্কারিতেও বিচারক ছিলেন।

জীবনক্রম 
রেখা দীক্ষিত আগ্রা বিশ্ববিদ্যালয় থেকে ১৯৮১ সালে আইন বিষয়ে স্নাতক ডিগ্রি অর্জন করেছিলেন।  উত্তর প্রদেশের রাজ্যপালের উপদেষ্টা এবং উত্তর প্রদেশ বিধানসভার প্রধান সম্পাদক হিসাবে কাজ করেছেন এমন একজন আইনজীবী প্রদীপ দুবের সাথে তার বিয়ে হয়েছে।

তিনি ১৯৮৪ সালে মুখ্য দায়রা জজ হিসাবে নিযুক্ত হয়েছিলেন এবং ২০১৩ সালে তাকে জেলা ও দায়রা জজ হিসাবে পদোন্নতি দেওয়া হয়েছে।

তথ্যসূত্র 

জীবিত ব্যক্তি
ভারতীয় আইনজীবী
এলাহাবাদ উচ্চ আদালতের বিচারপতি
ভারতীয় নারী আইনজীবী
২১শ শতাব্দীর ভারতীয় আইনজীবী
২১শ শতাব্দীর ভারতীয় বিচারক
ভারতীয় নারী বিচারক
১৯৫৯-এ জন্ম
২০শ শতাব্দীর ভারতীয় বিচারক
২১শ শতাব্দীর ভারতীয় নারী বিচারক
লিজ অ্যালান (ক্রিকেটার)

এলিজাবেথ অ্যালান (জন্ম ১৯৪৮ সালের ৬ নভেম্বর)  হলেন নিউজিল্যান্ডের একজন সাবেক ক্রিকেটার ।

তথ্যসূত্র 

 

নর্দার্ন ডিস্ট্রিক্টস স্পিরিটের ক্রিকেটার
অকল্যান্ড থেকে আগত ক্রিকেটার
নিউজিল্যান্ডের মহিলা একদিনের আন্তর্জাতিক ক্রিকেটার
নিউজিল্যান্ডের মহিলা টেস্ট ক্রিকেটার
নিউজিল্যান্ডীয় মহিলা ক্রিকেটার
জীবিত ব্যক্তি
১৯৪৮-এ জন্ম
ক্রুশ

ক্রুশ খ্রিস্টধর্মের একটি প্রতীক, আর এটা দিয়ে যিশুকে বিদ্ধ করা হয়েছিল। খ্রিস্টীয় প্রতীক হিসাবে অনেকসময় ক্রুশের সঙ্গে যিশুর ত্রিমাত্রিক দেহ বসানো থাকে। বাংলা "ক্রুশ" শব্দটি ইংরেজি  থেকে গৃহীত হলেও মূল ইংরেজি শব্দটি খ্রিস্টীয় প্রতীক ছাড়াও অন্যান্য অর্থে ব্যবহৃত হয়েছে, যেমন ক্রসচিহ্ন।  শব্দটি লাতিন  থেকে গৃহীত, যার অর্থ "ক্রুশ" বা "শূল"।

ক্রুশের সাধারণ আকৃতি হচ্ছে বিষমবাহুর লাতিন ক্রুশ ও সমবাহুর গ্রিক ক্রুশ। এছাড়া এই ক্রুশ-চিহ্নের আরও অনেক রূপভেদ রয়েছে, যেমন টাউ ক্রুশ, দুই রেখার ক্রুশ, তিন রেখার ক্রুশ ইত্যাদি।

প্রাক-খ্রিস্টীয় প্রতীক
খ্রিস্টীয় যুগের অনেক আগে প্রাচীন মিশর আত্র‌ুশী ব্রূন "আংখ" বলে একটি ক্রুশ আকারের প্রতীক ব্যবহৃত হয়েছিল।

আদি খ্রিস্টীয় ব্যবহার
দ্বিতীয় শতাব্দীতে খ্রিস্টীয় শিল্পকলায় ক্রুশের খুবই সীমিত ব্যবহার পাওয়া যায়। যুক্তিতে এটা মনে করা হয় যে তৎকালীন খ্রিস্টানরা ক্রুশ ব্যবহারে আপত্তি প্রকাশ করেছিল কারণ এটি প্রকাশ্যে মৃত্যুদণ্ডের এক বেদনাদায়ক ও জঘন্য উপায়ের প্রতীক হয়ে গিয়েছিল। বাইবেলের নূতন নিয়মের অত্যন্ত আদি হস্তলিপিতে "ক্রুশ"-এর গ্রিক শব্দের সংক্ষিপ্ত রূপ হিসাবে ক্রুশের ন্যায় একটি চিহ্ন ব্যবহার করা হতো। চতুর্থ শতাব্দী থেকে খ্রিস্টীয় শিল্পকলায় ক্রুশের ব্যাপক ব্যবহার পাওয়া যায়।

কবচের জন্য ব্যবহার্য এবং বর্তমানে লন্ডনের ব্রিটিশ জাদুঘরে রক্ষিত একটি জ্যাসপার রত্নপাথরের উপরে দ্বিতীয় বা তৃতীয় শতাব্দীর খোদাইতে সম্ভবত যিশুর মৃত্যুদণ্ডের প্রাচীনতম চিত্র পাওয়া যায়। এখানে একজন নগ্ন দাড়িওয়ালা পুরুষের চিত্র রয়েছে যার দুই হাতের কবজি T-আকৃতির একটি ক্রুশের আড়কাঠের সঙ্গে বাঁধা আছে। সম্মুখে গ্রিক ভাষায় ক্রুশবিদ্ধ খ্রিস্টের উদ্দেশ্যে একটি আহ্বানমন্ত্র খোদাই করা আছে। বিপরীত প্রান্তে জাদুমন্ত্রের সঙ্গে খ্রিস্টীয় শব্দাবলী মিশ্রিত আছে।

তথ্যসূত্র

খ্রিস্টীয় ক্রুশ
খ্রিস্টান প্রতীক
ক্রশ প্রতীক
খ্রিস্টান আচরণ ও অভিজ্ঞতা
বেলা ত্রিবেদী

বেলা মাধুর্য ত্রিবেদী (জন্ম ১০ জুন ১৯৬০) হলেন একজন ভারতীয় বিচারক ও আইনজ্ঞ। তিনি ২০০৬ সালের ৯ ফেব্রুয়ারি থেকে ভারতের গুজরাত উচ্চ আদালতের বিচারক হিসেবে কার্যরত আছেন। এর পূর্বে তিনি ২০১১ সালের ১৭ ফেব্রুয়ারি থেকে ২রা জুন পর্যন্ত গুজরাত উচ্চ আদালতের অতিরিক্ত বিচারক এবং রাজস্থান উচ্চ আদালতের অতিরিক্ত বিচারক হিসাবে দায়িত্ব পালন করেছিলেনন।

তিনি গুজরাত ন্যাশনাল ল' ইউনিভার্সিটির সাধারণ পরিষদের সদস্য।

তথ্যসূত্র 

গুজরাতি ব্যক্তি
ভারতীয় নারী বিচারক
জীবিত ব্যক্তি
১৯৬০-এ জন্ম
২০শ শতাব্দীর ভারতীয় নারী আইনজীবী
২০শ শতাব্দীর ভারতীয় আইনজীবী
গুজরাত উচ্চ আদালতের বিচারক
২১শ শতাব্দীর ভারতীয় বিচারক
২১শ শতাব্দীর ভারতীয় নারী বিচারক
ভারতের সুপ্রিম কোর্টের বিচারপতি
বাড়োদার মহারাজা সায়াজীরাও বিশ্ববিদ্যালয়ের প্রাক্তন শিক্ষার্থী
অরুণা সুরেশ

অরুণা সুরেশ (জন্ম ১৯ ফেব্রুয়ারি, ১৯৫০) হলেন ভারতের ওড়িশা উচ্চ আদালতের একজন প্রাক্তন বিচারক। তিনি দিল্লি উচ্চ আদালতেও দায়িত্ব পালন করেছিলেন। ওড়িশার একটি আইনজীবী সমিতি তাঁর আদালত বর্জন করার পরে তিনি খবরের শিরোনামে এসেছিলেন। একজন বরিষ্ঠ আইন উপদেষ্টাকে, তিনি জড়িত ছিলেন না এমন একটি মামলায় হস্তক্ষেপ করা থেকে বিরত থাকতে বলায়, সমিতিটি তাঁর আদালত বর্জন করেছিল।।

কর্মজীবন 
অরুণা সুরেশ ১৯৭৩ সালে দিল্লি জুডিশিয়াল সার্ভিসে দক্ষতা অর্জন করেছিলেন এবং প্রাথমিকভাবে অধস্তন দেওয়ানী বিচারক, মহানগর হাকিম, দেউলেদশা সম্পর্কিত বিচারক, ক্ষুদ্রকারণ আদালতের বিচারক এবং ভাড়া নিয়ন্ত্রকসহ বেশ কয়েকটি ক্ষেত্রে দিল্লির নিম্ন বিচার বিভাগে দায়িত্ব পালন করেছিলেন। ১৯৮৭ এবং ১৯৯১ এর মধ্যে, তিনি দিল্লির জেলা আদালতে আইনি সহায়তা (লিগ্যাল এইড) পরিষেবাদির সচিব হিসেবেও কাজ করেছিলেন।

অরুণা সুরেশ ২০০৬ সালের ৪ঠা জুলাই দিল্লি উচ্চ আদালতে অতিরিক্ত বিচারক হিসাবে নিযুক্ত হয়েছিলেনন এবং ২০০৮ সালের ১১ ফেব্রুয়ারি স্থায়ী বিচারক পদে উন্নীত হয়েছিলেন।

২০১০ সালের ২৮ অক্টোবরে তাঁকে দিল্লি উচ্চ আদালত থেকে ওড়িশা উচ্চ আদালতে স্থানান্তরিত করা হয়েছিল। রাষ্ট্রপতি প্রতিভা পাতিল এই পদক্ষেপের আদেশ দিয়েছিলেন, তিনি সুপ্রিম কোর্টের সুপারিশক্রমে তখন ১১ জন বিচারককে স্থানান্তরিত করেছিলেন।

ব্যক্তিগত জীবন 
অরুণা সুরেশ দিল্লিতে পড়াশোনা করেছিলেন। ১৯৬৯ সালে তিনি দিল্লি বিশ্ববিদ্যালয়ের ইন্দ্রপ্রস্থ কলেজ থেকে স্নাতক ডিগ্রি অর্জন করেছিলেন। তিনি দিল্লি বিশ্ববিদ্যালয়ের আইন অনুষদে আইন বিষয়ে পড়াশোনা করেছিলেন।

তথ্যসূত্র 

দিল্লি বিশ্ববিদ্যালয়ের প্রাক্তন শিক্ষার্থী
ভারতীয় নারী বিচারক
ভারতীয় বিচারক
১৯৫০-এ জন্ম
জীবিত ব্যক্তি
২০শ শতাব্দীর ভারতীয় বিচারক
২১শ শতাব্দীর ভারতীয় বিচারক
২১শ শতাব্দীর ভারতীয় নারী বিচারক
লাডউইগ আগ্রেন

লাডউইগ অ্যান্ডার্স আগ্রেন (, ; জন্ম: ৬ জুলাই ১৯৯৫) হলেন একজন মার্কিন টুইচ স্ট্রিমার, ইউটিউবার, ইস্পোর্টস ধারাভাষ্যকার এবং প্রতিদ্বন্দ্বী। লাডউইগ টুইচে তার লাইভস্ট্রিমের জন্য সুপরিচিত, যেখানে তিনি ভিডিও গেম সম্পর্কিত বিষয়বস্তু এবং ভিডিও গেম-বহির্ভূত বিষয়বস্তু (যেমন গেম শো, বিভিন্ন প্রতিযোগিতা) সম্প্রচার করেন। তিনি বিভিন্ন সুপার স্ম্যাশ ব্রোজ মেলি প্রতিযোগিতায় ক্রীড়া ধারাভাষ্যকার হিসেবে তার কাজের জন্যও পরিচিত। ২০১৯ সালের ১৬ই ফেব্রুয়ারি তারিখে পূর্ণ সময়ের স্ট্রিমিং শুরু করার পর থেকে, লাডউইগ টুইচের বৃহত্তম স্ট্রিমার হয়ে উঠেছেন।

প্রারম্ভিক জীবন
লাডউইগ অ্যান্ডার্স আগ্রেন ১৯৯৫ সালের ৬ই জুলাই তারিখে লাডউইগ মার্কিন যুক্তরাষ্ট্রের নিউ হ্যাম্প্‌শায়ারের হোলিসে জন্মগ্রহণ করেছেন এবং সেখানেই একটি ফরাসি মার্কিন দ্বিভাষিক পরিবারে তার মা ও বোনের সাথে তার শৈশব অতিবাহিত করেছেন।

তিনি নিউ হ্যাম্পশায়ারের হোলিস/ব্রুকলিন হাই স্কুলে ভর্তি হয়েছেন, যেখান থেকে তিনি ২০১৩ সালে স্নাতক সম্পন্ন করেছেন। ২০১২ সালে, তিনি লিগালি ব্লোন্ড নামক একটি স্কুল নাটকে অংশগ্রহণ করেন, যেখানে তিনি ওয়ার্নার চরিত্রে অভিনয় করেছেন। এই সময়ে তিনি হাচ, সিন্যানার্স এবং উডিসগেমারট্যাগের মতো কল অব ডিউটির ধারাভাষ্য চ্যানেল আবিষ্কার করেন, যা তাকে "দ্যজ্যানিসাইডকিক" চ্যানেল তৈরি করতে অনুপ্রাণিত করেছিল, এটি ছিল বিষয়বস্তু তৈরিতে তার প্রথম পদক্ষেপ।

লাডউইগ কলেজের জন্য অ্যারিজোনায় চলে যান, যেখানে তিনি কমেডি ক্লাব টেমপ্লেটে নাইটে যোগদান করেন, এবং এছাড়াও সুপার স্ম্যাশ ব্রোজ মেলি আবিষ্কার করেন। অতঃপর তিনি স্থানীয় প্রতিযোগিতায় অংশগ্রহণ করেন এবং ইস্পোর্টস ও তার সম্প্রদায়ের প্রতি আগ্রহ পোষণ করেন। তিনি অ্যারিজোনা স্টেট ইউনিভার্সিটি থেকে ২০১৭ সালে ইংরেজি সাহিত্য ও সাংবাদিকতা ও গণযোগাযোগে দ্বৈত ডিগ্রি অর্জন করেন।

গানের তালিকা

সম্প্রসারিত গান

একক গান

তথ্যসূত্র

বহিঃসংযোগ
 
 
 

১৯৯৫-এ জন্ম
জীবিত ব্যক্তি
টুইচ স্ট্রিমার
ফরাসি বংশোদ্ভূত মার্কিন ব্যক্তি
মার্কিন ইউটিউবার
সুপার স্ম্যাশ ব্রোজ মেলির খেলোয়াড়
অ্যারিজোনা স্টেট ইউনিভার্সিটির প্রাক্তন শিক্ষার্থী
ভিডিও গেম ভাষ্যকার
নিনটেন্ডোর ব্যক্তি
সুয়েডীয় বংশোদ্ভূত মার্কিন ব্যক্তি
২০১১-এ চালু ইউটিউব চ্যানেল
সবিতা বেগম (মেয়র)

সবিতা বেগম হলেন ভারতের প্রথম মুসলিম মেয়র।  তিনি ২৩ বছর বয়সে কোল্লম কর্পোরেশনের প্রথম মেয়র হয়েছিলেন। তিনি একজন আইনজীবী, সমাজকর্মী ও কোল্লমের সিপিআই (এম) রাজনীতিবিদ।

জীবনক্রম 
সবিতা বেগম ১৯৭৭ সালের ২৯শে মে এমভি মোহাম্মদ কুঞ্জু ও মেহেরবান দম্পতির ঘরে জন্মগ্রহণ করেছিলেন। তিনি কোল্লমের টিকেএম কলা ও বিজ্ঞান কলেজ থেকে স্নাতকোত্তর (বিএ) করেছিলেন। তারপরে তিনি ত্রিবান্দ্রমের সরকারি আইন কলেজ থেকে এলএলবি অধ্যয়ন করেছিলেন।

রাজনীতি 
সবিতা বেগম ভারতের কমিউনিস্ট পার্টির (মার্কসবাদী) একজন রাজনীতিবিদ। তিনি ১৯৯৫ সালে এআইডিডাব্লিউএ (AIDWA)-তে যোগদান করেছিলেন। তিনি বর্তমানে কেরলের অল ইন্ডিয়া ডেমোক্র্যাটিক উইমেন অ্যাসোসিয়েশনের রাজ্য যুগ্ম সম্পাদক এবং কোল্লমে একটি আঞ্চলিক দলীয় কমিটির সদস্য।

২০১০ সালে, তিনি কংগ্রেসের মায়া গোপিকৃষ্ণনের কাছে নয় ভোটের ব্যবধানে পরাজিত হয়েছিলেন। 

২০২০ সালের আগ পর্যন্ত তিনি কেরলের যে কোনও সিটি কর্পোরেশনের ইতিহাসে নির্বাচিত সর্বকনিষ্ঠ মেয়র।

তথ্যসূত্র 

কেরলের শিক্ষাবিদ
জন্মের বছর অনুপস্থিত (জীবিত ব্যক্তি)
২১শ শতাব্দীর ভারতের মেয়র
২০শ শতাব্দীর ভারতীয় রাজনীতিবিদ
জীবিত ব্যক্তি
২১শ শতাব্দীর ভারতীয় নারী আইনজীবী
২১শ শতাব্দীর ভারতীয় আইনজীবী
২১শ শতাব্দীর ভারতীয় নারী বিজ্ঞানী
কেরলের মেয়র
কেরলের ভারতের কমিউনিস্ট পার্টি (মার্ক্সবাদী) এর রাজনীতিবিদ
২১শ শতাব্দীর ভারতীয় বিজ্ঞানী
২০শ শতাব্দীর ভারতীয় নারী বিজ্ঞানী
২০শ শতাব্দীর ভারতীয় বিজ্ঞানী
২১শ শতাব্দীর ভারতীয় নারী রাজনীতিবিদ
টিপরি নৃত্য

টিপরি নৃত্য হল ভারতের পাঞ্জাব রাজ্যের পাতিয়ালা এবং হরিয়ানা রাজ্যের আম্বালার  জনপ্রিয় একটি পাঞ্জাবি লাঠি নৃত্য।

শৈলী
রন্ধাওয়ার মতানুসারে (১৯৬০),  ছোট লাঠি ব্যবহার করে ছেলেরা এবং পুরুষেরা টিপরি নৃত্য করে। অংশগ্রহণকারীরা একটি বৃত্তে ঘুরে ঘুরে লাঠিতে আঘাত করে নাচে। একটি সংস্করণে, নৃত্যশিল্পীরা এক হাতে একটি খুঁটির শীর্ষে বাঁধা একটি দড়িও ধরে রাখে। প্রতিটি নৃত্যশিল্পী তখন অন্য শিল্পীর দড়ির সঙ্গে পরস্পর বিজড়িত করে। পুরুষ নৃত্যশিল্পীরা তখন লাঠির আঘাত করে এবং দড়ির জট ছাড়ানো হয়। রন্ধাওয়ার মতে নাচটি পাতিয়ালা শহরের স্থানীয় নৃত্য এবং এটি বম্বে (মুম্বাই) এর দান্ডিয়া এবং রাজস্থানের টিপনির মতো।

জেমসের মতানুসারে (১৯৭৪) টিপরির আরেকটি শৈলীতে , মেয়েরা ছোট লাঠি নিয়ে নাচে এবং লাঠিগুলি ঠোকাঠুকি করে বিশেষ একটি ছন্দ সৃষ্টি করে। এই নাচের সময় কোনও গান গীত হয়না। ধিল্লোঁ (১৯৯৮) টিপরির আরও একটি শৈলীর কথা জানান যেখানে নৃত্যশিল্পীরা দুটি লাঠি বহন করে। প্রতি শিল্পী প্রথমে তার নিজের লাঠি এবং তারপরে অন্যান্য শিল্পীর লাঠিতে ঠোকে। অংশগ্রহণকারীরা একটি বৃত্তে ঘোরে এবং শরীরে বিভঙ্গ আনে। তবে, টিপরির এই রূপটি মুলতান, বাহাওয়ালপুর এবং উত্তর-পশ্চিম পাঞ্জাব, পাকিস্তানে ডানডাস নামে পরিচিত।

বামন দ্বাদশী
বামন দ্বাদশী হল হিন্দু দেবতা বামন কে উৎসর্গ করা একটি উৎসব। ভাদ্র মাসের চন্দ্র পক্ষে এই উৎসবটি অনুষ্ঠিত হয়। ২০০০ সালে ট্রিবিউনে  সিং লেখেন যে "গুজরাটের দান্ডিয়ার স্থানীয় সংস্করণ এবং পাতিয়ালা ও আম্বালা জেলার বৈশিষ্ট্যযুক্ত টিপরি জনপ্রিয়তা হারাচ্ছে। এর প্রদর্শন এখন বামন দ্বাদশীর অনুষ্ঠানেই সীমাবদ্ধ।" সিং এর মতে (২০০০) "বামন দ্বাদশী একটি স্থানীয় উৎসব যা কেবল পতিয়ালা এবং আম্বালা জেলায় উদযাপিত হয়। অন্য কোথাও, লোকেরা এটির কথা জানেনা। এখন, কেবল এই উৎসবে টিপরি প্রদর্শিত হয়।" সিং তারপরে বলেন যে বামন দ্বাদশী "হল ভগবান বিষ্ণুর বিজয় উদ্‌যাপন করা, যিনি বামন আকারে রাজা বালিকে প্রতারণা করে তিনটি বর আদায় করেছিলেন, তারপর তিনি দৈত্যে রূপান্তরিত হয়ে পৃথিবী ও আকাশের দখল নিয়ে বালির জীবন হরণ করেছিলেন"। উৎসব চলাকালীন টিপরি প্রতিযোগিতা অনুষ্ঠিত হয়। নৃত্যশিল্পীরা জোড়ায় নৃত্য করে, পরস্পরের লাঠিতে আঘাত করে এবং দড়ি ধরে রাখার সময় একটি ছন্দ তৈরি করে।

আরো দেখুন
 পাঞ্জাবের লোকনৃত্য

তথ্যসূত্র

পাঞ্জাবি সংস্কৃতি
ভারতের নৃত্য
ভারতীয় লোকনৃত্য
মীরা আগরওয়াল

মীরা আগরওয়াল (জন্ম: ১৫ মে ১৯৬১) হলেন ভারতীয় জনতা পার্টির (বিজেপি) একজন রাজনীতিবিদ। তিনি নবগঠিত উত্তর দিল্লি পৌর কর্পোরেশনের প্রথম মেয়র। তিনি ১৯৯৮ সালে দিল্লির নগরাধ্যক্ষ (এমসিডি ) পদে নিযুক্ত প্রথম নারী। তিনি সাওয়ান পার্ক ওয়ার্ড থেকে নির্বাচিত হয়েছেন।

প্রাথমিক জীবন 
মীরা আগরওয়াল ভারতের দিল্লিতে একটি হিন্দু পরিবারে জন্মগ্রহণ করেছিলেন। তার পিতা প্রয়াত লালরাম বিলাস গুপ্ত ছিলেন একজন মুক্তিযোদ্ধা, প্রতিষ্ঠার পর থেকে রাষ্ট্রীয় স্বয়ংসেবক সঙ্ঘের (আরএসএস) একজন বিশিষ্ট সদস্য ‌ও দিল্লির একজন সুপরিচিত সমাজসেবক। তিনি মডেল টাউন সরকারী বালিকা উচ্চ মাধ্যমিক বিদ্যালয় থেকে প্রাথমিক শিক্ষার পড়াশোনা শেষ করেছিলেন। তারপরে দিল্লি বিশ্ববিদ্যালয়ের হিন্দু কলেজে ভর্তি হয়েছিলেন। তিনি দিল্লি বিশ্ববিদ্যালয়ের আইন কেন্দ্র ক্যাম্পাস  থেকে আইন বিষয়ে স্নাতক ডিগ্রি অর্জন  করেছিলেন। দিল্লির উচ্চ আদালতের বিচারক হওয়ার আগে তিনি একজন আইনজীবী ছিলেন।

মীরা আগরওয়াল কলেজ-জীবনে অখিল ভারতীয় ছাত্র পরিষদ (এবিভিপি) দিয়ে তার রাজনৈতিক জীবন শুরু করেছিলেন। একজন ছাত্রী হিসাবে তিনি জনবক্তৃতা এবং অন্যান্য সামাজিক কার্যক্রমে খুব সক্রিয় ছিলেন।

দায়িত্বপালন 

 ২০১৩— ভাইস প্রেসিডেন্ট, বিজেপি দিল্লি রাজ্য
 ২০১২— বর্তমান সাওয়ান পার্কের সদস্য (কাউন্সিলর) (ওয়ার্ড নং ৬৬), উত্তর দিল্লি পৌর কর্পোরেশন (এনডিএমসি)  
 ২০১২-২০১৩— মেয়র, উত্তর দিল্লি পৌর কর্পোরেশন (এনডিএমসি)
 ২০০৭-২০১২— কোহাত এনক্লেভের (ওয়ার্ড নং ৬৩) সদস্য (কাউন্সিলর), দিল্লি পৌর কর্পোরেশন (এমসিডি)
 ২০০৭- ২০১০— স্থায়ী কমিটির সদস্য, দিল্লি পৌর কর্পোরেশন (এমসিডি)
 ১৯৯৯— চেয়ারপারসন, শিক্ষা কমিটি, দিল্লি পৌর কর্পোরেশন (এমসিডি)
 ১৯৯৮— সংসদীয় বোর্ডের সদস্য , বিজেপি দিল্লি রাজ্য
 ১৯৯৮— দিল্লির নগরাধ্যক্ষ, দিল্লি পৌর কর্পোরেশন (এমসিডি)
 ১৯৯৭-২০০২— মডেল টাউন থেকে দিল্লি পৌর কর্পোরেশনের (এমসিডি) সদস্য (কাউন্সিলর)

তথ্যসূত্র 

২০শ শতাব্দীর ভারতীয় রাজনীতিবিদ
২১শ শতাব্দীর ভারতীয় রাজনীতিবিদ‏‎
হিন্দু কলেজ, দিল্লি বিশ্ববিদ্যালয়ের প্রাক্তন শিক্ষার্থী
১৯৬১-এ জন্ম
জীবিত ব্যক্তি
দিল্লির ভারতীয় জনতা পার্টির রাজনীতিবিদ
দিল্লির রাজনীতিবিদ
২০শ শতাব্দীর ভারতীয় নারী আইনজীবী
২১শ শতাব্দীর ভারতীয় নারী আইনজীবী
২১শ শতাব্দীর ভারতীয় আইনজীবী
২০শ শতাব্দীর ভারতীয় আইনজীবী
উত্তর দিল্লির মেয়র
২১শ শতাব্দীর ভারতীয় নারী রাজনীতিবিদ
২০শ শতাব্দীর ভারতীয় নারী রাজনীতিবিদ
২১শ শতাব্দীর ভারতের মেয়র
সুমাইরা আব্দুলালি

সুমাইরা আব্দুলালি (জন্ম: ২২ মে ১৯৬১) হলেন ভারতের মুম্বইয়ের একজন পরিবেশবাদী, বেসরকারি সংস্থা আওয়াজ ফাউন্ডেশনের প্রতিষ্ঠাতা। এছাড়াও তিনি সক্রিয়কর্মীদের বিরুদ্ধে ভীতিপ্রদর্শন, হুমকি ও প্রতিশোধগ্রহণ বিরোধী আন্দোলনের আহ্বায়ক। তিনি সংরক্ষণ উপকমিটির সহ-সভাপতি এবং এশিয়ার প্রাচীনতম ও বৃহত্তম পরিবেশ বিষয়ক এনজিও বোম্বাই ন্যাচারাল হিস্ট্রি সোসাইটির সম্মানজনক সচিব ছিলেন। বর্তমানে তিনি এর গভর্নিং পরিষদের সদস্য।

আইনি হস্তক্ষেপ, ওকালতি এবং জনপ্রচারণা, প্রামাণ্য চলচ্চিত্র, টেলিভিশন বিতর্ক ও সংবাদ নিবন্ধের মাধ্যমে তিনি সফলভাবে অজ্ঞাত পরিবেশগত বিপদ সম্পর্কে মূলধারার সচেতনতা তৈরি করেছেন যার মধ্যে উল্লেখযোগ্য হল শব্দদূষণ ও বালি উত্তোলন। তিনি নিজের কাজের জন্য বেশকিছু জাতীয় ও আন্তর্জাতিক পুরস্কার জিতেছেন। ২০০৪ সালে বালু মাফিয়াদের দ্বারা তাঁর উপর হামলার পরে তিনি ভারতে কর্মীদের সুরক্ষার জন্য প্রথম নেটওয়ার্ক স্থাপন করেছিলেন।

তাকে "ভারতের অন্যতম পরিবেশকর্মী" হিসাবে উল্লেখ করা হয়ে থাকে।

তথ্যসূত্র 

পরিবেশবাদী
১৯৬১-এ জন্ম
জীবিত ব্যক্তি
ভারতীয় পরিবেশবাদী
ভারতীয় নারী সক্রিয়কর্মী
মহারষ্ট্রের সক্রিয়কর্মী
২০শ শতাব্দীর ভারতীয় নারী
ভারতীয় নারী পরিবেশবাদী
২০শ শতাব্দীর ভারতীয় ব্যক্তি
মহারাষ্ট্রের সক্রিয়কর্মী
মহারাষ্ট্রের শিক্ষাবিদ
ভারতীয় পরিবেশবিদ
মহারাষ্ট্রের নারী শিক্ষাবিদ
তুম হি আনা

তুম হি আনা হলো ভারতীয় পূর্ণ্যদৈর্ঘ্য চলচ্চিত্র, মারজাওয়া (২০১৯) এর সাউন্ডট্র্যাকের একটি গান। এই পপ গীতকাব্যটিকে সাউন্ডট্র্যাকের একটি একক হিসেবে অক্টোবর ৩, ২০১৯-এ মুখ্য ভারতীয় লেবেল টি-সিরিজ দ্বারা মুক্তি দেওয়া হয়। গানটির রচনা করেন পায়েল দেব এবং কুনাল বর্মা দ্বারা লিখিত ও গেয়েছেন জুবিন নৌটিয়াল। অন্য একটি সঙ্গীতে কাজ করার সময়, দেব গানটির সুর আবিষ্কার করেন।

গানটি চলচ্চিত্র সমালোচকদের দ্বারা ধনাত্মক সমালোচনা লাভ করে, যার মধ্যে অধিকাংশই এটির রচনাকে প্রশংসা করেন। গানটি অফিসিয়াল চার্টস কোম্পানির এশিয়ান সঙ্গীত চার্ট এবং দ্য টাইমস অব ইন্ডিয়া এর মির্চি শীর্ষ ২০ চার্টে যথাক্রমে প্রথম এবং দ্বিতীয় স্থান দখল করে। এটির সঙ্গীত ভিডিওতে রয়েছেন মারজাওয়া চলচ্চিত্র থেকে নিজ চরিত্রে পুনরাবৃত্তি করা অভিনয়শিল্পী সিদ্ধার্থ মালহোত্রা এবং তারা সুতারিয়া।

পটভূমি এবং রচনা

"তুম হি আনা" গানটির জন্য ভারতীয় সঙ্গীত রচয়িতা পায়েল দেব তার রচনাকে নিম্নেলেখায় ব্যাখ্যা করেন:

মুক্তি এবং অভ্যর্থনা
"তুম হি আনা" এর একক সংস্করণটিকে ডিজিটাল ডাউনলোডের জন্য অক্টোবর ৩, ২০১৯-এ রেকর্ড লেবেল সুপার ক্যাসেটস ইন্ডাস্ট্রিজ প্রাইভেট লিমিটেড (টি-সিরিজ) এর অধীনে মুক্তি দেওয়া হয়। আনন্দময়, বিষণ্ণ এবং দ্বৈত সংস্করণগুলিকে উল্লেখিত লেবেল দ্বারা নভেম্বর ২৭, ২০১৯-এ মুক্তি পায়।

সঙ্গীত ভিডিও

ব্যবসায়িক কার্যসম্পাদনা

চার্ট তালিকা

স্বীকৃতি এবং কর্মীগণ
ইউটিউব থেকে অভিযোজিত স্বীকৃতি।

 জুবিন নাটিয়াল - মুখ্য কণ্ঠশিল্পী
 পায়েল দেব - সঙ্গীত
 কুনাল বর্মা - গীতিকার
 অদিত্য দেব - সঙ্গীত প্রযোজক

গানের তালিকা

মুক্তির ইতিহাস

তথ্যসূত্র

বহিঃসংযোগ
 

২০১০-এর গীতকাব্য
২০১৯-এর গান
হিন্দি চলচ্চিত্রের গান
ভারতীয় গান
জুবিন নাটিয়ালের গান
পপ গীতকাব্য
চলচ্চিত্রের গান
সাগর বীণা

সাগর বীণা হল একটি পাকিস্তানি টানা তন্তু বাদ্যযন্ত্র। এটি কর্ণাটকী গোট্টুবাদ্যম (চিত্র বোণা) এবং বিচিত্র বীণার মত। এটির কোন পরদা থাকেনা এবং এটি একটি স্লাইড দিয়ে বাজানো হয়। ১৯৭০ সালে বিশিষ্ট পাকিস্তানি আইনজীবী রাজা কাজিম দ্বারা তৈরি হবার পর, এটির কাঠামো এবং শব্দ উভয়ই বিচিত্র বীণা থেকে বিকশিত হয়েছে।

বিবর্তন
সাগর বীণা উত্তর ভারতীয় ধ্রুপদী সংগীত বাজানোর জন্য বিদ্যমান বিভিন্ন ধরনের তন্তু বাদ্যগুলির সঙ্গে সম্পূর্ণ নতুন সংযোজন এবং বাদ্যযন্ত্রের ক্ষেত্রে পুরোপুরি একটি নতুন আবিষ্কার। নামটি দুটি ভাগে বিভক্ত; "সাগর" হল সমুদ্রের সংস্কৃত শব্দ, "বীণা" শব্দটি তন্তু বাদ্যযন্ত্রের পরিবারকে শ্রেণিবদ্ধ করার জন্য ব্যবহৃত হয়েছিল, বা আরও সাধারণভাবে পশ্চিমী বাদ্যযন্ত্রের নামকরণের ক্ষেত্রে কর্ডোফোন হিসাবে পরিচিত। সাগর বীণার বর্তমান সংস্করণ ৪০ বছরের বিকাশ এবং পরিশোধন এর ফলাফল।  এই প্রকল্পটি পেশাদার বাদ্যযন্ত্র প্রস্তুতকারক মোহাম্মদ রিয়াজের অবদানের ফলে ব্যাপকভাবে উপকৃত হয়েছে।
আজ অবধি, কাজিমের কন্যা নূর জেহরা সৃষ্টির পর থেকে সাগরের একমাত্র বাদক। সৃষ্টির পর থেকে সতেরারও বেশি সাগর বীণা তৈরি করা হয়েছে, প্রতিটি পরবর্তী সংস্করণ ভিন্ন ধরনের এবং অগ্রগতিতে আলাদা। লাহোরের সঞ্জন নগর ইনস্টিটিউট অফ ফিলোসফি অ্যান্ড আর্টস-এ সাগর বীণার বিকাশ, পড়াশোনা ও গবেষণা করা হচ্ছে।

অনুষ্ঠান
কোক স্টুডিওর নবম মরসুমে নূর জেহরার দুই ছেলে আলী হামজা এবং আলী নূর এর আসল ট্র্যাক চলাকালীন জেহরা সাগর বীণা বাজিয়েছিলেন

তথ্যসূত্র

বহিঃসংযোগ

 Sagar Veena  at Sanjan Nagar Institute 
 Sagar Veena at YouTube

পাকিস্তানি বাদ্যযন্ত্র
পাকিস্তানি উদ্ভাবন
ততযন্ত্র
ফাউমি

ফাউমি বা মিশরীয় ফাউমি  একটি মিশরীয় মুরগির জাত। এটি মিশরের ফাইয়াম প্রদেশ হতে এসেছে এবং এর নামকরণ ফাইয়াম থেকেই করা হয়েছে - যা কায়রোর দক্ষিণ-পশ্চিমে এবং নীল নদীর পশ্চিম দিকে অবস্থিত। এটি একটি প্রাচীন জাত হিসাবে বিশ্বাস করা হয়।

ইতিহাস 
ফাইউমি একটি প্রাচীন জাত হিসাবে বিশ্বাস করা হয়। 

1940-এর দশকে কিছু ডিম একটি ডিন দ্বারা যুক্তরাষ্ট্রে মিশর থেকে আমদানি করা হয় কৃষি থেকে আইওয়া স্টেট ইউনিভার্সিটি, আর পাখিরা তাদের কাছ থেকে ডিম পেরে ছিল দোআঁশলা আমেরিকান মুরগির সঙ্গে। এটা বিশ্বাস করা হয়েছিল যে মিশরীয় পাখির আমেরিকান স্টকের তুলনায় ব্যাকটিরিয়া এবং ভাইরাল সংক্রমণের প্রতিরোধের বৃহত্তর হতে পারে।    দ্য ফাইউমি দ্বারা স্বীকৃত হয় না আমেরিকান পোল্ট্রি অ্যাসোসিয়েশনের, এবং তার এ অন্তর্ভুক্ত নেই পরিপূর্ণতা স্ট্যান্ডার্ড । 

ফাইউমি 1984 সালে প্রথম যুক্তরাজ্যে আমদানি করা হয়েছিল। দুটি রঙের জাত স্বীকৃত, রৌপ্য-পেনসিল এবং স্বর্ণ-পেন্সিলযুক্ত।

বৈশিষ্ট্য 

ফায়োমির একটি একক ঝঁটি রয়েছে এমনকি সমীক্ষাও রয়েছে। চিরুনি, কানের পাত্র এবং ওয়াটলগুলি উজ্জ্বল লাল; চোখগুলি গা brown় বাদামী, চঞ্চু এবং পায়ের নখ শিং রঙযুক্ত। দুটি রঙের জাতগুলি স্বীকৃত: রূপালী-পেনসিল এবং সোনার-পেন্সিলযুক্ত; প্লামেজের রঙের প্যাটার্নটি বেলজিয়াম ব্রিকেলের সাথে সাদৃশ্য দেখায়। 

বনাম ফাইউমি প্রতিটি ক্ষেত্রে প্রমিত আকারের পাখির মতো, তবে ওজন প্রায়

ব্যবহার 
ফাইউমি একটি শক্তিশালী জাত, গরম জলবায়ুর সাথে উপযুক্ত।   এটি ভাল forages, এবং বিনামূল্যে পরিসীমা পরিচালনার জন্য উপযুক্ত। মুরগি বেশ কয়েকটি ছোট সাদা বা ক্রিম ডিম দেয় ।   এগুলিকে পাল্ট হিসাবে ব্রুডিয়নে দেওয়া হয় না, তবে তারা যখন দুই বা তিন বছর বয়সে পৌঁছতে পারে তখন তা হতে পারে। বংশবৃদ্ধি দ্রুত হয়, মুরগি সাড়ে চার মাস পরে থাকে এবং পাঁচ বা ছয় সপ্তাহে কাকরেলরা ভিড় করে।

তথ্যসূত্র 
www.poultrygaints.com 

মুরগির জাত
পারভিনা অহঙ্গার

পারভিনা অহঙ্গার (জন্ম: শ্রীনগর, জম্মু ও কাশ্মির) হলেন একজন ভারতীয় সক্রিয়কর্মী যিনি জম্মু ও কাশ্মীরের নিখোঁজ হওয়া ব্যক্তিদের অভিভাবক সমিতির প্রতিষ্ঠাতা ও সভাপতি।

তিনি “বলপূর্বক গুমের বিরুদ্ধে প্রতিবাদ” এবং জম্মু ও কাশ্মীরে সহিংসতার শিকারদের বিচারের দাবিতে ২০১৩ সালে মানবাধিকারের জন্য র‍্যাফ্টো পুরস্কার পেয়েছিলেন। ২০০৫ সালে তিনি নোবেল শান্তি পুরস্কারের জন্যেও মনোনীত হয়েছিলেন। ২০১২ সালের জন্য বিশ্বজুড়ে ১০০ জন অনুপ্রেরণামূলক এবং প্রভাবশালী নারীদের তালিকায় বিবিসি ১০০ নারীর একজন হিসাবে তাঁর নাম লেখা হয়েছিল।

পারভিনাকে 'কাশ্মীরের আয়রন লেডি' বা লৌহমানবী হিসাবে অভিহিত করা হয়। তাঁকে ভারতীয় গণমাধ্যম চ্যানেল সিএনএন আইবিএন দ্বারা একটি পুরস্কারের জন্য মনোনীত করা হয়েছিল। তবে কাশ্মীরিদের বেদনা ও দুর্দশার জন্য ভারতীয় গণমাধ্যমের প্রতারণামূলক পদ্ধতিকে দায়ী করে তিনি তা প্রত্যাখ্যান করেছিলেন।

তথ্যসূত্র 

বিবিসি ১০০ নারী
জন্মের বছর অনুপস্থিত (জীবিত ব্যক্তি)
কাশ্মীরি ব্যক্তি
ভারতীয় মুসলিম
জীবিত ব্যক্তি
উৎসবিহীন তথ্যসহ সকল নিবন্ধ
ভারতীয় নারী সক্রিয়কর্মী
২০শ শতাব্দীর ভারতীয় মুসলিম
২১শ শতাব্দীর ভারতীয় মুসলিম
শ্রীনগরের ব্যক্তি
চিরায়ত বলবিজ্ঞানের সময়রেখা

নিম্নে চিরায়ত বলবিদ্যার একটি সময়রেখা রয়েছে:

প্রাথমিক বলবিদ্যা 
 খ্রিষ্টপূর্ব ৪র্থ শতাব্দি - এরিস্টটল এরিস্টটলীয় পদার্থবিজ্ঞানের ব্যবস্থা আবিষ্কার করেন, যা পরবর্তীতে অনেকাংশে ভুল প্রমাণিত হয়েছে।
 খ্রিষ্টপূর্ব ৪র্থ শতাব্দি - ব্যাবিলনীয় জ্যোতির্বিজ্ঞানীরা গড় বেগ উপপাদ্য ব্যবহার করে বৃহস্পতির অবস্থান গণনা করেছিল।
২৬০ খ্রিষ্টপূর্ব - আর্কিমিডিস লিভার নীতি প্রদান করেন এবং প্লবতার সাথে ওজনের সম্পর্ক নির্ণয় করেন।
 ৬০ খ্রিষ্টপূর্ব - হিরো অব আলেকজান্দ্রিয়া মেট্রিকা, মেকানিক্স (ভারী বস্তু উত্তোলন নিয়ে), এবং নিউম্যাটিক্স (চাপ প্রয়োগে চলমান যন্ত্র নিয়ে) লিখেছিলেন।
 ৩৫০ - থিমিসটিয়াস জানিয়েছে, স্থিতি ঘর্ষণ গতীয় ঘর্ষণের চেয়ে বৃহত্তর।
 ৬ষ্ঠ শতাব্দি - জন ফিলোপোনাস পর্যবেক্ষণের মাধ্যমে বলেছেন যে, দুটি ভিন্ন ভিন্ন ভরের বস্তু প্রায় একই গতিতে পতিত হয়। তিনি সমতা নীতি পরীক্ষা করেছিলেন।
 ১০২১ - আল-বিরুনি শূন্যস্থানে কোন বিন্দু বর্ণনা করতে তিনটি লম্ব স্থানাঙ্ক ব্যবহার করেছিলেন
 ১১০০-১১৩৮ - ইবনে বাজা অবসাদের ধারণা বিকশিত করেছিলেন, যা শ্লোমো পাইনসের মতে বলের লাইবনিৎস ধারণার পূর্বসূরী।
 ১১০০-১১৬৫ - আবু আল-বারাকাত হিবাতুল্লাহ বিন মালাক আল-বাগদাদী আবিষ্কার করেন যে বল বেগের নয়, বরং ত্বরণের সমানুপাতিক, যা চিরায়ত বলবিজ্ঞানের একটি মৌলিক ধারণা।
 ১৩৪০-১৩৫৮ - জঁ ব্যুরিদাঁ ইম্পেটাসের ধারণা বিকশিত করেন।
১৪শ শতাব্দি - অক্সফোর্ড ক্যালকুলেটরস এবং ফরাসী সহযোগীরা গড় বেগ উপপাদ্য প্রমাণ করেন।
১৪শ শতাব্দি - নিকোল ওরেসমে অবিচ্ছিন্নভাবে ত্বরিত পরিবর্তনের জন্য সময়ের বর্গের সূত্র উদ্ভাবন করেন। ওরেসমে যদিও এই আবিষ্কারটিকে সম্পূর্ণই বুদ্ধিগত অনুশীলন হিসাবে বিবেচনা করেছিলেন যার সাথে কোনও প্রাকৃতিক ঘটনা বর্ণনার সাথে কোনও প্রাসঙ্গিকতা নেই এবং ফলস্বরূপ ত্বরিত বস্তুর গতির সাথে এর কোনও সংযোগ সনাক্ত করতে ব্যর্থ হয়েছিলেন।
১৫০০-১৫২৮ - আল-বিরজান্দি পৃথিবীর আহ্নিক গতি বর্ণনার জন্য "বৃত্তীয় জড়তার" তত্ত্ব বিকশিত করেন।
১৬শ শতাব্দি - ফ্রান্সেসকো বিয়াটো এবং লুকা গিনি পরীক্ষামূলকভাবে মুক্ত পতনের এরিস্টটলীয় দৃষ্টিভঙ্গির বিরোধিতা করেন।
১৬শ শতাব্দি - ডোমিংগো ডি সোটো ধারণা দেন যে সমজাতীয় মাধ্যমের মধ্য দিয়ে পতনশীল বস্তু সমানভাবে ত্বরান্বিত হয়। সোটোর ধারণায় অবশ্য গ্যালিলিওর পড়ন্ত বস্তুর তত্ত্বের মধ্যে থাকা অনেকগুলি যোগ্যতা এবং পরিমার্জনা অনুপস্থিত ছিল। উদাহরণস্বরূপ, গ্যালিলিওর মতো তিনি স্বীকৃতি জানাতে পারেন নি যে কোনও বস্তু শূন্যস্থানে অভিন্ন ত্বরণ নিয়ে পতিত হয় এবং অন্যথায় এটি শেষ পর্যন্ত একটি অভিন্ন প্রান্তিক বেগে পৌঁছায়।

তথ্যসূত্র 

পদার্থবিজ্ঞানের সময়রেখা
গণিতের সময়রেখা
চিরায়ত বলবিজ্ঞান
ভাড়ারা শাহী মসজিদ

ভাড়ারা শাহী মসজিদ পাবনা জেলার সদর উপজেলার ভাড়ারা ইউনিয়নের ভাড়ারা গ্রামে অবস্থিত একটি সুপ্রাচীন ঐতিহাসিক মসজিদ। মসজিদটি ১৭৫৭ সালে বাদশাহ শাহ আলমের রাজত্বকালে দৌলত খা-এর পুত্র আসালত খা এই মসজিদটি নির্মাণ করেন।

ইতিহাস 
ভাড়ারা শাহী মসজিদ অনেক পুরাতন মসজিদ হিসাবে অনেক লোকশ্রুতি রয়েছে, স্থানীয় লোকদের শ্রুতি অনুসারে, মসজিদটি রাতে নির্মাণ করা হয়েছে। এবং তারা বলে থাকে, এই মসজিদে সৃষ্টিকর্তার বিশেষ রহমত রয়েছে। আশে পাশের গ্রাম থেকে এখানে মানুষ আকিকা, বা মানত করতে আসে।

অবস্থান 
ভাড়ারা মসজিদ পাবনা-সুজানগর সড়কের পাশে সদর উপজেলার ভাড়ারা ইউনিয়নের ভাড়ারা গ্রামের প্রধান বাজারের সাথেই অবস্থিত। পাবনা জেলা শহর থেকে প্রায় ১২ কিলোমিটার দূরে অবস্থিত মসজিদটি। মসজিদের পাশে প্রায় ৩ কিলোমিটার দূরে পদ্মা নদী রয়েছে।

আকার 
মসজিদটি তিন গম্বুজ বিশিষ্ট, মসজিদের আকার খুব বেশি বড় নয়, স্বাভাবিক গঠনেই রয়েছে। তবে মসজিদ গঠনগত দিক থেকে খুব শক্তিশালী।

আরো দেখুন 
 চাটমোহর শাহী মসজিদ

তথ্যসূত্র 

মুঘল স্থাপত্য
পাবনা জেলার দর্শনীয় স্থান
পাবনা জেলার মসজিদ
পাবনা জেলার প্রত্নতাত্ত্বিক স্থাপনা
১৭৫৭-এ প্রতিষ্ঠিত
বায়ু বৈষম্য

বায়ু বৈষম্য বা বায়ু নতি হল বায়ুমণ্ডলে স্বল্প দূরত্বের মধ্যে বাতাসের গতি বা দিকের তারতম্য। বায়ুমণ্ডল বায়ু বৈষম্য সাধারণত উল্লম্ব বা অনুভূমিক ভাবে দেখা যায়। উল্লম্ব বায়ু বৈষম্যে উচ্চতার পরিবর্তনের সাথে বাতাসের গতি বা দিকের পরিবর্তন হয়। অনুভূমিক বায়ু বৈষম্যে একটি নির্দিষ্ট উচ্চতায় পার্শ্বীয় অবস্থার পরিবর্তনের সাথে বাতাসের গতিতে পরিবর্তন হয়।

তথ্যসূত্র 

ভিডিও ক্লিপযুক্ত নিবন্ধ
বিমানের জন্য আবহাওয়ার ঝুঁকি
বাতাস
বায়ুগতিবিজ্ঞান
বিমানচালনা বিজ্ঞান
জ্যাক স্নাইডার

জ্যাকারি এডওয়ার্ড স্নাইডার (জন্ম ১ মার্চ ১৯৬৬) একজন মার্কিন চলচ্চিত্র নির্মাতা। তিনি ২০০৪ সালে ডন অফ দ্য ডেড হরর চলচ্চিত্রের পুননির্মাণের মাধ্যমে চলচ্চিত্র জগতে আত্মপ্রকাশ করেছিলেন। তারপর থেকে, তিনি ৩০০ (২০০৭) এবং ওয়াচমেন (২০০৯) সহ একাধিক কমিক বই এবং সুপারহিরো চলচ্চিত্র পরিচালনা করেছিলেন বা প্রযোজনা করেছেন, সেই সাথে সুপারম্যান ফিল্ম ম্যান অব স্টিল প্রযোজনা করেছেন (২০১৩) যা ডিসি এক্সটেন্ডেড ইউনিভার্স শুরু করেছিল, এবং এর ফলো-আপ, ব্যাটম্যান ভার্সেস সুপারম্যান: ডন অব জাস্টিস (২০১৬) এবং জাস্টিস লিগ (২০১৭) এবং তার সম্পাদিত জ্যাক স্নাইডার'স জাস্টিস লিগ (২০২১), যা ওয়ার্নার মিডিয়ার ভিডিও চাহিদা সেবা প্রদানকারী এইচবিও ম্যাক্সে প্রকাশিত হয়েছিল।

তথ্যসূত্র 

১৯৬৬-এ জন্ম
জীবিত ব্যক্তি
অ্যাকশন চলচ্চিত্রের পরিচালক
মার্কিন পুরুষ চিত্রনাট্যকার
কল্পবিজ্ঞান চলচ্চিত্রের পরিচালক
উইসকনসিনের চলচ্চিত্র পরিচালক
মার্কিন নারীবাদী
কানেটিকাটের ডেমোক্র্যাট
বিজ্ঞান কল্পকাহিনী চলচ্চিত্র পরিচালক